تصرف در یہ میون تصرف در بےٚ پژھ بےٚ قوبو جن کراں چھ بدلے وہۍ مۅژیو تہٕ ٲنہ گگُر متیوو تہٕ أنز گردن (سۅ ہا سۅ کرٛاں وِزِ ہنز) بےٚ سوٗس ٲنہ گگُر نہ أچھ، نہ تاو، نہ تیٚہہ "بہ " میٚون موٚژراوان ٹکِتھ کرٛپِتھ ترٛاواں چھ سونتہٕ واوکۍ پر بدن شٹھاں شوقس رتس پیواں سُرٕ دگ وچھس پھٹاں تٕرٕ کٔنڈۍ کتھن لگاں کٹھ کوٚش شفیق أنز گردن (سۅ ہا سۅ کرٛاں وز ہنز) ’’بہ ‘‘ میٚون أمہ کُے سۅچھ مےٚ نُکرِ رز یامتھ گنڈاں چھ اتھ ٹِکلس بدن گژھاں گُمہ سٔرۍ أچھن کھسان سۅرخی شہس لگاں شی شی وچھس برٛہاں منقل بدن بناں وزمل تٮ۪نگل وہاں رویس رگن پُژاں پارُد دِلس وزاں ڈولک ملر تلاں منہٕ سر بےٚ ٲنتھ وتہٕ پرٛزلاں منچ نظر تیزاں دٮ۪ماغ کَھے ترٛاواں سوٚدر یرادن ہند بٹھٮ۪ن تہ بوٚڈراواں خیال کۅم شیراں تہ شنۍ اناں سوٚمبرتھ وجوٗد کار وۅگن نپاں نبک رو ہیوٗ وۅتھاں کڈاں کاڈا سمے رٹاں کھۅر تل زنم دواں مُرژن تمن یمن کھور تل زمانہٕ کرِ پوٗزا یوٚتانۍ دم پوشس شفیق أنز گردن (سۅ ہا سۅ کرٛاں وِزِ ہنز)پرٛکژ تہ ژاوٕے جن مگر یہ ویُہہ پوٗشِن تلا کٔرو نا از سٔمِتھ دعا سٲری زٔنہے نہٕ ٲنہٕ گگُر ہمیشہ أنز گردن